Уважаеми дами и господа,

След успешното въвеждане на Етап 1 от Инструкцията по чл.88, ал.3 от ПТЕЕ за единен електронен формат за обмен на данни, с което стартира електронния обмен на данни по периоди на сетълмент, ЕСО ЕАД и Електроразпределителните дружества направиха актуализация на Инструкцията за въвеждане на Етап 2.

Моля да се запознаете с версия 2 на Инструкцията, публикувана на сайта на ЕСО ЕАД на 16 декември 2022 г, линк: *Актуално>> Електроенергиен пазар>> Документи за участие на пазара>> Инструкции*.

Етап 2 включва следните процеси по предоставяне на данни от операторите на разпределителни мрежи към търговските участници за клиентите с комбинирани договори за ел. снабдяване и мрежови услуги в ТИ:

|  |  |  |
| --- | --- | --- |
| Наименование | Тип съобщение | Номер транзакция |
| Пълни основни данни, СТИ с начални показания на ТИ, променили ДЕЕ/КБГ | UTILMD | 343 |
| Промяна на основни данни - промяна на измервателна група (СТИ и коефициент на трансформация) | UTILMD | 521 |
| Промяна на основни данни - промяна на тип товаров профил | UTILMD | 523 |
| Промяна на основни данни - промяна на параметри за фактуриране | UTILMD | 524 |
| Промяна на основни данни - промяна на предоставена мощност | UTILMD | 525 |
| Данни за фактуриране на мрежови услуги в ТИ | MSCONS | 810, 870, 860, 865 |
| Данни за начисление на мрежови услуги в ТИ | INVOIC | 910, 970, 915 |

Подготовката на мрежовите оператори и търговските участници по въвеждане на Етап 2, както и необходимата настройка на информационните системи, очакваме да завърши до 30 юни 2023 г. Считано от юли 2023 г. ще стартират тестове по предварително обявен график, който ще бъде публикуван на сайта на ЕСО ЕАД.

Предвидено е тестовете да се проведат в рамките на два месеца и да приключат успешно до 31 август 2023 г. за всички участници. При успешно преминал тестови период, ЕСО ЕАД ще обяви дата на продуктивния старт на Етап 2.